Кирил Христов
Зимна вечер

chitanka.info

И питам се: защо да се живей?

Какво очаквам още аз? О, боже

Как скръб от всичко около ми вей,

Където поглед уморен се сложи.

Вън сняг вали — тъй, както е валял

Преди безкраен ред хилядолетия.

И свила е сърцето ми печал,

И лягам разломен, без да разсветя.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.